Honorius

Si Flavius Honorius (Setyembre 9, 384–Agosto 15, 423) ay ang emperador ng Kanlurang Imperyong Romano mula 395 hanggang sa kanyang kamatayan. Siya ay nakababatang anak nina emperador Theodosius I at Aelia Flaccilla, at kapatid ni emperador Arcadius ng Silangang Imperyo Romano. Namuno siya sa panahon na pabagsak na ang Kanlurang Imperyo. Naging katuwang niya sa pamamahala si Stilicho, ang pangunahin niyang heneral. Nakatulong si Stilicho upang mapanatili ang kabuuan ng imperyo, ngunit siya ay binitay noong 408. Dahil dito, nagawang dambungin ng mga Visigoth sa ilalim ni Alaric ang Roma noong Agosto 24, 410.

Kategorya:Mga emperador ng Imperyong Romano
Kategorya:Namatay noong 423
Kategorya:Ipinanganak noong 384